auch nit so ästig wie die Hirtzhörner sonder sy haben allein fürstähend zincken 

 gar breit unnd nit so schmal, wie das Hirtzhorn. Sy sind gantz hart und ineinandert 

 ermasert. Auch wie man sagt, so fallen sy jnen järlichen ab. Die färb der hörner 

 ist aber eben wie der hirtzen. Albertus Magnus der sagt: Dass ersts dise hörner 

 synwel unnd seyen drey oder vier zwärch finger lang alsdenn so wachsen sv in 

 die breite unnd dünne, alsodass sy gleych wie ein brett flach werden, ann Enden 

 viel stummpffe zincken haben. Ja sagt er, sy werden so breit, dass man auch 

 sitzstül daraus machen mag: unnd wigt der hörner eins gar viel. 



Fol. 79 a, b und 80 a. 



„ Der Hirtzen habend etlich zinckächtige horn und dieselbigen ettlich 



rund, etlich aber breit, so von solcher gestalt den namen überkumpt: etliche aber 

 habend horn ohne zincken, gleich den jungen hirtzen, so erst järig sind, werden 

 von den Teutschen genennet Spisshirtz von wegen dass die horn sich einem spiss 

 oder alsen vergleicht. Allein auss allen Thieren lasst der hirtz zu gwüsser bestimpter 

 zeyt dess frülings seine horn fallen, nemlich im Aprellen, erstlich zu nutz unnd 

 brauch der menschen, demnach, dass er solcher Bürde und last entlediget, in 

 sevnem lauff nit verhinderet werde. Nach dem verlurst der hörnen verbergend sy 

 sich, wevdend sv bey nacht, trättend nit herfür, biss ynen die horn widerumb 

 gewachsend unnd hart worden sind. Den jungen hirtzen wachsend in den ersten 

 jaren keine horn, sonder alleyn an solcher statt harte und haarächtige düssel. Im 

 anderen jar wachsend ynen einfaltige ronde spitze horn on zincken gleych den 

 spitzen oder alsen, von welche ursach sy auch zur selbigen zeit Spisshirtzen genannt 

 werdend, im dritten jar überkommend sy den ersten zincken, im vierten den 

 anderen, also meeret sich die zal biss auff das sechsste jar, nach demselben mag 

 die zal der jaren bey den zincken nit abgerechnet werden, denn die zal der zincken 

 meeret sich nit wevter, ob gleych sunst dass horn an der dicke und grosse zunimpt. 

 aber bey den zänen mag man fürter jr alter bekennen, dann gar wenig oder gantz 

 keine, verlierend auch den untersten kleinen zincken, welche die jungen zeniderst 

 bey der Stirnen habend, brauchen solchen zu streyt unnd kampff, die alten aber 

 habend es gar nit. Zu Antorff sollend in einer Apotek hirtzenhorn gezeiget werden, 

 welcher ein vedes fünfftzehn zincken habe. Die Teutschen, so sich der zierd der 

 spraach fleyssend, nennend eyn paar hörner. Ein gehörn : die dicke, so zincken 

 trägt, Stangen, die klevnen, so von den Stangen sich heraufstreckend zincken; junge 

 zarte horn nennen sy morhi oder kolben: welche undter die speiss der Edlen und 

 Fürsten gerechnet werdend. 



„Dreyerley Ursachen mögend dargebracht werden, auss welchen der hirtz 

 seine horn fallen lasst. 



„Die erste ist die natur unnd eigenschafft der hörnen, so truckner. harter 

 und spröder natur sind, gleich dem erdtrich, wie dann auch der ganze hirtz gleych 

 in der temperatur dem bock, nämlich heiss und trocken. Das aber leichtlich 

 abreisse sölich ding, zeigend auch die blätter der bäumen, so dünn unnd one 

 gesafft sind. 



Dombrowski, Die Geweihbildung. 



